CELEX: 32010L0004
Language: mt
Date: 2010-02-08 00:00:00
Title: Direttiva tal-Kummissjoni 2010/4/UE tat- 8 ta’ Frar 2010 li temenda, għall-fini tal-adattament għall-progress tekniku, l-Anness III mad-Direttiva tal-Kunsill 76/768/KEE rigward prodotti kożmetiċi (Test b’relevanza għaż-ŻEE)

9.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 36/21
            
         DIRETTIVA TAL-KUMMISSJONI 2010/4/UE
   tat-8 ta’ Frar 2010
   li temenda, għall-fini tal-adattament għall-progress tekniku, l-Anness III mad-Direttiva tal-Kunsill 76/768/KEE rigward prodotti kożmetiċi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 76/768/KEE tas-27 ta' Lulju 1976 dwar l-approssimazzjoni tal-liġijiet tal-Istati Membri dwar prodotti kożmetiċi (1), u b'mod partikolari l-Artikolu 8 (2) tagħha,
   Wara li kkonsultat mal-Kumitat Xjentifiku dwar is-Sikurezza tal-Konsumatur,
   Billi:
   
               (1)
            
            
               Bħalissa, hemm żewġ sustanzi taż-żebgħa tax-xagħar mhux ossidativi li huma provviżjorjament permessi għall-użu fi prodotti kożmetiċi sal-31 ta’ Diċembru 2010 skont ir-restrizzjonijiet u l-kundizzjonijiet stipulati fil-Parti 2 tal-Anness III mad-Direttiva 76/768/KEE.
            
         
               (2)
            
            
               Għal dawn iż-żewġ sustanzi taż-żebgħa tax-xagħar mhux ossidativi, HC Orange No. 2 u 2-hydroxyethylamino-5-nitroanisole, elenkati taħt in-numri ta' referenza 26 u 29 tal-Parti 2 tal-Anness III, il-Kumitat Xjentifiku dwar is-Sikurezza tal-Konsumatur (minn hawn 'il quddiem jissejjaħ KXSK) ta l-opinjonijiet finali tiegħu dwar is-sikurezza tagħhom. Il-konċentrazzjonijiet massimi awtorizzati rakkomandati mill-KXSK fil-prodott kożmetiku finali ta' 1,0 % għal HC Orange No. 2 u ta' 0,2 % għal 2-hydroxyethylamino-5-nitroanisole. Għaldaqstant, HC Orange No. 2 u 2-hydroxyethylamino-5-nitroanisole jistgħu jkunu regolati definittivament fil-Parti 1 tal-Anness III.
            
         
               (3)
            
            
               Id-Direttiva 76/768/KEE għandha għalhekk tiġi emendata skont dan.
            
         
               (4)
            
            
               Sabiex ikun żgurat progress bla xkiel għat-tqegħid fis-suq ta’ prodotti li fihom l-HC Orange No. 2 li ma jikkonformawx mar-rekwiżiti tal-ittikkettjar stipulati f’din id-Direttiva, huwa meħtieġ li jkunu previsti perjodi ta’ tranżizzjoni xierqa.
            
         
               (5)
            
            
               Il-miżuri stipulati f'din id-Direttiva huma skont l-opinjoni tal-Kumitat Permanenti dwar il-Prodotti Kożmetiċi,
            
         ADOTTAT DIN ID-DIRETTIVA:
   Artikolu 1
   Amenda lid-Direttiva 76/768/KEE
   L-Anness III tad-Direttiva 76/768/KEE hu emendat skont l-Anness ta’ din id-Direttiva.
   Artikolu 2
   Traspożizzjoni
   1.   L-Istati Membri għandhom jadottaw u jippubblikaw, sa mhux aktar tard mill-1 ta’ Settembru 2010, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet.
   L-Istati Membri għandhom japplikaw id-dispożizzjonijiet stabbiliti fl-Anness ta’ din id-Direttiva, għajr l-obbligi li jikkonċernaw l-ittikkettjar stipulati fil-kolonna (f) tal-annotazzjoni 208, mill-1 ta’ Diċembru 2010.
   Meta l-Istati Membri jadottaw dawn il-miżuri, dawn għandhom jinkludu referenza għal din id-Direttiva jew għandhom ikunu akkumpanjati b'tali referenza fil-ħin tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Id-dispożizzjonijiet tranżizzjonali
   L-Istati Membri għandhom jieħdu l-miżuri kollha neċessarji biex jiżguraw li wara l-1 ta’ Novembru 2011 ebda prodott kożmetiku li jonqos milli jikkonforma mal-obbligi li jikkonċernaw l-ittikkettjar stabbiliti fil-kolonna (f) tal-annotazzjoni 208 tal-Parti I tal-Anness III tad-Direttiva 76/768/KEE, kif emendat b’din id-Direttiva, m’għandu jitqiegħed fis-suq mill-manifatturi mill-Unjoni jew mill-importaturi stabbiliti fi ħdan l-Unjoni.
   L-Istati Membri għandhom jieħdu l-miżuri kollha neċessarji biex jiżguraw li wara l-1 ta’ Novembru 2012 ebda prodott kożmetiku li jonqos milli jikkonforma mal-obbligi li jikkonċernaw l-ittikkettjar stabbiliti fil-kolonna (f) tal-annotazzjonijiet 208 tal-Parti I tal-Anness III tad-Direttiva 76/768/KEE, kif emendat b’din id-Direttiva, m’għandu jinbiegħ jew jingħata lill-konsumaturi finali fi ħdan l-Unjoni.
   Artikolu 4
   Id-dħul fis-seħħ
   Din id-Direttiva għandha tidħol fis-seħħ fl-għoxrin jum wara dak li fih tiġi pubblikata f'Il-Ġurnal Uffiċjali tal-Unjoni Ewropea.
   Artikolu 5
   Destinatarji
   Din id-Direttiva hija indirizzata lill-Istati Membri.
   
      Magħmul fi Brussell, it-8 ta’ Frar 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 262, 27.9.1976, p. 169.
   
      ANNESS
      L-Anness III tad-Direttiva 76/768/KEE jiġi emendat kif ġej:
      
                  (1)
               
               
                  Fil-Parti 1 għandhom jiżdiedu dawn li ġejjin:
                  
                              Numru ta’ Referenza
                           
                           
                              Sustanza
                           
                           
                              Restrizzjonijiet
                           
                           
                              Kundizzjonijiet dwar l-użu u twissijiet li għandhom jiġu stampati fuq it-tikketta
                           
                        
                              Qasam ta’ applikazzjoni u/jew użu
                           
                           
                              Konċentrazzjoni massima awtorizzata fil-prodott kożmetiku finali
                           
                           
                              Limitazzjonijiet u rekwiżiti oħrajn
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              “208
                           
                           
                              1-(beta-Aminoethyl)amino-4-(beta-hydroxyethyl)oxy-2-nitrobenzene u l-imluħa tiegħu
                              HC Orange No. 2
                              CAS Nru 85765-48-6
                              EINECS 416-410-1
                           
                           
                              Sustanza taż-żebgħa tax-xagħar fi prodotti taż-żebgħa tax-xagħar mhux ossidativi
                           
                           
                              1,0  %
                           
                           
                              
                                          —
                                       
                                       
                                          Tużax ma sistemi ta’ nitrosazzjoni
                                       
                                    
                                          —
                                       
                                       
                                          Kontenut massimu ta' nitrosamin: 50 μg/kg
                                       
                                    
                                          —
                                       
                                       
                                          Żomm f'kontenituri ħielsa min-nitriti
                                       
                                    
                           
                              
                                 
                              Iż-żebgħat tax-xagħar jistgħu jikkawżaw reazzjonijiet allerġiċi qawwija.
                              Aqra u segwi l-istruzzjonijiet ta’ hawn taħt.
                              Dan il-prodott mhuwiex għall-użu għal min għandu taħt is-16-il sena.
                              It-tpinġija mhux permanenti fuq il-ġilda permezz tal-‘ħenna sewda’ tista’ żżidlek ir-riskju li tiżviluppa allerġija.
                              Tiżbax xagħrek jekk:
                              
                                          —
                                       
                                       
                                          Għandek raxx fuq wiċċek jew għandek xi irritazzjoni fuq il-ġilda ta’ rasek.
                                       
                                    
                                          —
                                       
                                       
                                          Qatt kellek xi reazzjoni ħażina wara li tkun żbajt xagħrek.
                                       
                                    
                                          —
                                       
                                       
                                          Qatt kellek xi reazzjoni lejn xi tpinġija tal-ġilda mhux permanenti bil-‘ħenna sewda’.”
                                       
                                    
                        
                              209
                           
                           
                              2-[(2-methoxy-4-nitrophenyl)amino]ethanol u l-imluħa tiegħu
                              2-Hydroxyethylamino-5-nitroanisole
                              CAS Nru 66095-81-6
                              EINECS 266-138-0
                           
                           
                              Sustanza taż-żebgħa tax-xagħar fi prodotti taż-żebgħa tax-xagħar mhux ossidativi
                           
                           
                              0,2  %
                           
                           
                              
                                          —
                                       
                                       
                                          Tużax ma sistemi ta’ nitrosazzjoni
                                       
                                    
                                          —
                                       
                                       
                                          Kontenut massimu ta' nitrosamin: 50 μg/kg
                                       
                                    
                                          —
                                       
                                       
                                          Żomm f'kontenituri ħielsa min-nitriti
                                       
                                    
                           
                               
                           
                        
            
                  (2)
               
               
                  Fil-Parti 2 tal-annotazzjonijiet relatati man-numri ta' referenza 26 u 29 huma mħassra.